Pakapė
Pakapė – kaimas Šiaulių rajono savivaldybėje, 5 km į pietvakarius nuo Einoraičių, prie kelio  2105  Tytuvėnai–Pakapė–Šiauliai . Seniūnaitijos centras. Stovi medinė Pakapės Švč. Mergelės Marijos Ėmimo į dangą bažnyčia (nuo 1879 m.), veikia Pakapės pagrindinė mokykla, biblioteka, paštas (LT-80007). Prie kaimo yra Normančių piliakalnis, ant kurio buvo Viduramžių laikų Busikės pilis (arba Basynė, Businė) – ją 1348 m. sunaikino kryžiuočiai. Aptiktas kapinynas.